Steinberg (Wołbramecy, 445 m)

Steinberg je 445 m wysoka hora w gmejnje Wołbramecy w sakskej Hornjej Łužicy.

 Přirodne poměry 
Hora leži w sakskim dźělu Łužiskich horow a jich mesogeochorje Sewjerne hornjołužiske hory. Na juhu na Steinberg nawjazuje Höllenhübel (451 m). Geologisku podłohu twori přewažnje dwubłyšćinkaty granodiorit a zapadnje pod horu namaka so tež łužiski granodiorit. Přewažowacy typ pódy je podzolna bruna póda a mało tež wustupuja pseudoglej a regosol. Woda ze zapadneje skłoniny ćeče do Wołbramečanskeje rěčki, kotraž je prawy přitok Wjazońcy, južnje a wuchodnje pod horu ćeče rěčka Steinbergwasser, kotraž słuša k přitočnišću Sprjewje. Cyła hora tak słuša k přitočnišću Łobja a Sewjerneho morja. Najwjetši dźěl hory pokrywa jehlinowy lěs, ale na zapadnej skłoninje namakaja so pola a łuki. Steinberg leži w krajinoškitnej kónčinje Hornjołužiske hory.

 Turistika a wobchad 
Přez sedło mjez Steinbergom a Höllenhübelom wjedźe zwjazkowa dróha B 98. Na sewjerne skłoninje namaka so čerwjena pućowanska šćežka, kotraž wjedźe do Wołbramec a Wjelećina.

 Žórła 

 Literatura 

 Wotkazaj 

 Mapy.com: pućowanska karta, Steinberg a wokolina

Kategorija:Hora w Hornjej Łužicy
Kategorija:Hora w Sakskej
Kategorija:Wołbramecy
Kategorija:Hora w Europje
Kategorija:Łužiske hory